

 **REPUBLIKA HRVATSKA**

**VARAŽDINSKA ŽUPANIJA**

 **Upravni odjel za proračun**

 **i javnu nabavu**

KLASA: 406-03/25-01/53

URBROJ: 2186-09-25-2

Varaždin, 17. listopada 2025.

**POZIV NA DOSTAVU PONUDA U POSTUPKU JEDNOSTAVNE NABAVE OSOBNIH RAČUNALA**

Naručitelj: **VARAŽDINSKA ŽUPANIJA, FRANJEVAČKI TRG 7, VARAŽDIN**

Evidencijski broj jednostavne nabave: 01/12-2025/03

SADRŽAJ

[1. OPĆI PODACI 4](#_Toc211596523)

[1.1. Podaci o naručitelju 4](#_Toc211596524)

[1.2. Služba/osoba zadužena za komunikaciju s ponuditeljima 4](#_Toc211596525)

[1.3. Vrsta postupka nabave 4](#_Toc211596526)

[1.4. Procijenjena vrijednost nabave 4](#_Toc211596527)

[1.5. Vrsta ugovora o nabavi 4](#_Toc211596528)

[2. PODACI O PREDMETU NABAVE 4](#_Toc211596529)

[2.1. Predmet nabave 4](#_Toc211596530)

[2.2. Vrsta, kvaliteta i količina predmeta nabave 4](#_Toc211596531)

[2.3. Mjesto i rok isporuke 5](#_Toc211596532)

[3. OSNOVE ZA ISKLJUČENJE GOSPODARSKOG SUBJEKTA 5](#_Toc211596533)

[3.1. Kažnjavanje 5](#_Toc211596534)

[3.2. Neplaćene dospjele porezne obveze i obveze za mirovinsko i zdravstveno osiguranje 7](#_Toc211596535)

[4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI) 7](#_Toc211596536)

[4.1. Sposobnost za obavljanje profesionalne djelatnosti 7](#_Toc211596537)

[4.2. Tehnička i stručna sposobnost 7](#_Toc211596538)

[4.2.1. Popis glavnih isporuka robe izvršenih u godini u kojoj je započeo postupak nabave i tijekom tri godine koje prethode toj godini 7](#_Toc211596539)

[4.2.2. Katalozi / prospekti / tehničke specifikacije 8](#_Toc211596540)

[5. PODACI O PONUDI 8](#_Toc211596541)

[5.1. Sadržaj i način izrade ponude 8](#_Toc211596542)

[5.2. Način dostave ponuda i/ili izmjena/dopuna ponuda 9](#_Toc211596543)

[5.3. Dopustivost dostave ponuda elektroničkim putem 9](#_Toc211596544)

[5.4. Dopustivost varijanti ponuda 9](#_Toc211596545)

[5.5. Način određivanja cijene ponude 9](#_Toc211596546)

[5.6. Kriterij za odabir ponude 10](#_Toc211596547)

[5.7. Rok valjanosti ponude 10](#_Toc211596548)

[6. OSTALE ODREDBE 10](#_Toc211596549)

[6.1. Odredbe koje se odnose na zajednicu gospodarskih subjekata 10](#_Toc211596550)

[6.2. Odredbe koje se odnose na podugovaratelje 10](#_Toc211596551)

[6.3. Jamstva 11](#_Toc211596552)

[6.3.1. Jamstvo za ozbiljnost ponude 11](#_Toc211596553)

[6.3.2. Jamstvo za uredno ispunjenje ugovora 11](#_Toc211596554)

[6.3.3. Jamstvo za otklanjanje nedostataka u jamstvenom roku 12](#_Toc211596555)

[6.4. Izmjena, dopuna i povlačenje ponude 12](#_Toc211596556)

[6.5. Datum, vrijeme i mjesto dostave i otvaranja ponuda 12](#_Toc211596557)

[6.6. Izuzetno niska ponuda 12](#_Toc211596558)

[6.7. Pojašnjenje i upotpunjavanje ponude 12](#_Toc211596559)

[6.8. Razlozi za odbijanje ponuda 13](#_Toc211596560)

[6.9. Provjera ponuditelja 13](#_Toc211596561)

[6.10. Donošenje obavijesti o odabiru ili poništenju 14](#_Toc211596562)

[6.11. Tajnost dokumentacije gospodarskih subjekata 14](#_Toc211596563)

[6.12. Rok, način i uvjeti plaćanja 14](#_Toc211596564)

[6.13. Ugovor 14](#_Toc211596565)

[6.14. Komunikacija s naručiteljem 14](#_Toc211596566)

[PRILOG I. Ponudbeni list 15](#_Toc211596567)

[Dodatak Ponudbenom listu 17](#_Toc211596568)

[PRILOG II. Ogledni primjerak Izjave o nekažnjavanju 18](#_Toc211596569)

[PRILOG III. Troškovnik 20](#_Toc211596570)

[PRILOG IV. Tehnička specifikacija 21](#_Toc211596571)

[PRILOG V. Izjava o prihvaćanju uvjeta za otklanjanje kvarova 23](#_Toc211596572)

# **1. OPĆI PODACI**

## Podaci o naručitelju

**Varaždinska županija**, Franjevački trg 7, 42 000 Varaždin, OIB: 15877210917.

Odgovorna osoba naručitelja: župan Anđelko Stričak.

## Služba/osoba zadužena za komunikaciju s ponuditeljima

Upravni odjel za proračun i javnu nabavu, Marina Ivančević

Franjevački trg 7, Varaždin,

broj telefona: 042/390-531

Internetska adresa: www.varazdinska-zupanija.hr

E-mail: nabava@vzz.hr

Gospodarski subjekti mogu najkasnije dva dana prije isteka roka za dostavu ponuda zahtijevati dodatne informacije i objašnjenja vezana uz poziv. Naručitelj će odgovor objaviti na isti način kao i osnovni poziv.

Naručitelj može, na vlastitu inicijativu, najkasnije dva dana prije isteka roka za dostavu ponuda, izmijeniti poziv. Naručitelj će izmjenu poziva objaviti na isti način kao i osnovni poziv.

* 1. Vrsta postupka nabave**:** postupak jednostavne nabave temeljem Pravilnika o provedbi postupaka jednostavne nabave od 29. studenog 2022. godine („Službeni vjesnik Varaždinske županije“ br. 110/22.).
	2. Procijenjena vrijednost nabave: 26.000,00 € bez PDV-a.
	3. Vrsta ugovora o nabavi:

Ugovor o nabavi robe. Ugovor se sklapa na rok do 31. prosinca 2025. godine.

# PODACI O PREDMETU NABAVE

## Predmet nabave

Predmet nabave čine osobna računala prema tehničkim specifikacijama iz Poziva na dostavu ponuda (dalje u tekstu: „Poziv“).

Predmet nabave nije podijeljen na grupe.

## Vrsta, kvaliteta i količina predmeta nabave

Vrsta i točna količina predmeta nabave navedene su u troškovniku i tehničkim specifikacijama. Roba koja se isporučuje mora biti novonabavljena, nekorištena, s ambalažom i kompletnom dokumentacijom na hrvatskom jeziku.

Ponuditelj je u obvezi ponuditi i jamstveni rok u trajanju od minimalno 36 mjeseci za sva računala, a koji počinje teći od dana potpisivanja primopredajnog zapisnika. Jamstveni rok mora obuhvaćati sljedeće:

- otklanjanje svih nedostataka i kvarova na isporučenoj robi za vrijeme jamstvenog roka na mjestu isporuke o trošku ponuditelja. Računala koja nije moguće popraviti na mjestu isporuke odabrani ponuditelj će o svome trošku odvesti u servis i popravljeno vratiti iz servisa. Rok za otklanjanje nedostataka i kvarova iznosi maksimalno 3 (tri) dana od dana prijave nedostatka ili kvara;

- da će o svom trošku osigurati zamjensku robu istih ili boljih tehničkih specifikacija za vrijeme otklanjanja nedostatka ili kvara ako se kvar ili nedostatak ne može otkloniti u roku od 3 (tri) dana,

- da će o svom trošku zamijeniti robu kojoj nije otklonjen kvar ili nedostatak, ako u roku od 30 dana ne otkloni nastali kvar ili nedostatak, novom robom istih ili boljih tehničkih specifikacija;

- ponuditelj je obvezan dostaviti podatke o osobama i kontaktima, koje će korisnik kontaktirati u slučaju nedostatka ili kvara na robi, s tim da te osobe moraju biti dostupne korisniku radnim danom u uredovno vrijeme kroz cijelo razdoblje trajanja jamstvenoga roka.

Ponuditelj ne smije ponuditi računala koja predstavljaju prototip ili pokusnu seriju.

Dopušteno je nuđenje samo cjelokupnog predmeta nabave.

## Mjesto i rok isporuke

Mjesto isporuke je na adresi naručitelja, Varaždinska županija, Franjevački trg 7, 42000 Varaždin.

Rok isporuke moguć je odmah po potpisivanju ugovora, a najkasnije do 31. prosinca 2025. godine.

# OSNOVE ZA ISKLJUČENJE GOSPODARSKOG SUBJEKTA

Traženi dokazi mogu se priložiti u izvorniku, u ovjerenoj ili neovjerenoj preslici i svi dokazi moraju biti na hrvatskom jeziku ili prevedeni na hrvatski jezik.

Prije donošenja Obavijesti o odabiru Naručitelj može od najpovoljnijeg ponuditelja zatražiti dostavu izvornika ili ovjerenih preslika dokumenata koji su traženi. Naručitelj može tražiti dopunu i/ili pojašnjenje ponude.

Naručitelj će isključiti gospodarski subjekt ako postoje sljedeći razlozi za isključenje:

## Kažnjavanje

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

**–** članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je u ponudi dostaviti izjavu. Izjavu može dati osoba po zakonu ovlaštena za zastupanje gospodarskog subjekta za sebe, gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta.

Odgovarajućom izjavom za gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH smatrat će se i popunjena izjava iz Priloga II. ovog Poziva. Ako se Izjava daje za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta, isto treba navesti u izjavi.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

## Neplaćene dospjele porezne obveze i obveze za mirovinsko i zdravstveno osiguranje

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimnojavni naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt u ponudi dostavlja potvrdu Porezne uprave o stanju duga koja ne smije biti starija od 30 dana računajući od dana objave Poziva.

**Okolnosti u vezi obveznih razloga isključenja utvrđuju se za sve članove zajednice gospodarskih subjekata pojedinačno te za sve podugovaratelje.**

# KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)

## Sposobnost za obavljanje profesionalne djelatnosti

Ponuditelj mora biti upisan u sudski, obrtni, strukovni ili drugi odgovarajući registar u državi njegova poslovnog nastana. U svrhu dokazivanja kriterija iz ove točke, Ponuditelj nije obvezan dostavljati nikakav dokaz u ponudi već će ispunjavanje uvjeta sposobnosti Naručitelj provjeriti uvidom u javno dostupne registre. U slučaju postojanja sumnje ili nejasnoća, Naručitelj zadržava pravo zatražiti dodatne dokumente u tijeku pregleda i ocjene ponude.

U slučaju zajednice gospodarskih subjekata svi članovi zajednice obvezni su pojedinačno dokazati sposobnost za obavljanje profesionalne djelatnosti.

## Tehnička i stručna sposobnost

### **Popis glavnih** isporuka robe izvršenih u godini u kojoj je započeo postupak nabave i tijekom tri godine koje prethode toj godini

Popis glavnih isporuka robe mora sadržavati predmet nabave, vrijednost robe bez PDV-a, datum ili razdoblje isporuke, naziv druge ugovorne strane.

Popis mora sadržavati isporuku robe koja je ista ili slična predmetu ove nabave.

Dokaz iz ove točke mora biti razmjeran predmetu nabave, odnosno ako ponuditelj dostavlja popis o izvršenju jedne isporuke dovoljno je da je njezina vrijednost u visini procijenjene vrijednosti ove nabave ili ako ponuditelj dostavlja popis o izvršenju više isporuka zbroj vrijednosti svih isporuka mora biti u visini procijenjene vrijednosti nabave ove nabave.

Naručitelj zadržava pravo provjere navedenih podataka bilo kojim prikladnim sredstvom/ načinom (npr. provjerom podataka na internet stranicama ponuditelja ili se može obratiti drugoj ugovornoj strani).

### **Katalozi / prospekti / tehničke specifikacije**

Ponuditelj je dužan u ponudi u za to predviđeno mjestu **u Tehničkim specifikacijama navesti točan model računala i naziv proizvođača računala** koja nudi kako bi Naručitelj mogao izvršiti provjeru odgovara li ponuđena roba traženoj. U ponudi je potrebno dostaviti popunjene tehničke specifikacije robe iz kojih mora biti vidljivo da nuđena roba ispunjava sve minimalne tehničke uvjete.

U ponudi nije potrebno dostavljati kataloge i prospekte proizvođača već samo oznaku modela i naziv proizvođača te ako je potrebno poveznicu na objavljene dokumente, a Naručitelj će sam izvršiti provjeru. Ako provjera neće biti moguća u cijelosti ili za dio specifikacija, Naručitelj zadržava pravo zatražiti te informacije od ponuditelja ili direktno od proizvođača.

U slučaju zajedničke ponude tehničku i stručnu sposobnost članovi zajednice ponuditelja dokazuju zajedno.

# PODACI O PONUDI

## Sadržaj i način izrade ponude

Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva ne smije se mijenjati i nadopunjavati.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponudi je potrebno priložiti popunjeni Ponudbeni list koji se nalaze u privitku ovog Poziva kao Prilog I.

Ponudi je potrebno priložiti potpisanu i ovjerenu Tehničku specifikaciju i troškovnik koji se nalaze u privitku ovog Poziva kao Prilog III. i Prilog IV.

Ponudi je potrebno priložiti potpisanu i ovjerenu Izjavu o prihvaćanju uvjeta za otklanjanje kvarova u jamstvenom roku, koja se nalazi u privitku ovog Poziva kao Prilog V.

Ponuda mora sadržavati sve dokaze ponuditelja o nepostojanju osnova za isključenje kao i sve tražene dokaze sposobnosti.

Ponuda mora biti uvezana u cjelinu na način koji onemogućava naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova sastoji ponuda.

Stranice ponude obavezno moraju biti numerirane, a označavaju se na slijedeći način:

- ukupan broj stranica kroz redni broj stranice (npr. 24/1) ili redni broj stranice kroz ukupan broj stranica (npr. 1/24).

Kad je ponuda sastavljena od više dijelova, stranice se označuju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio.

Ponuda treba biti uvezena jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti pečat ponuditelja.

Ponuda se predaje u izvorniku. Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju biti, uz navod datuma ispravka, potvrđeni pravovaljanim potpisom ovlaštene osobe ponuditelja.

## Način dostave ponuda i/ili izmjena/dopuna ponuda

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave i naznakom **"ne otvaraj".**

Na omotu ponude mora biti oznaka slijedećeg izgleda:

**NA PREDNJOJ STRANICI OMOTNICE:**

Naziv i adresa dostave: Varaždinska županija, Franjevački trg 7, 42 000 Varaždin

Postupak nabave: Osobna računala

Evidencijski broj: 01/12-2025/03

**„NE OTVARAJ“**

**NA POLEĐINI ILI U GORNJEM LIJEVOM KUTU OMOTNICE**:

Naziv i adresa ponuditelja/članova zajednice gospodarskih subjekata

Ako omotnica nije zapečaćena i označena u skladu s odredbama ovog članka, Naručitelj neće snositi odgovornost u slučaju da se ponuda zagubi, krivo ili prerano otvori te ne evidentira na otvaranju ponuda.

Omotnice se moraju dostaviti na navedeni naslov **VARAŽDINSKA ŽUPANIJA, Franjevački trg 7, 42 000 Varaždin** do **roka za dostavu ponuda**.

Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Omotnice dostavljene ili zaprimljene nakon isteka roka biti će vraćene ponuditelju neotvorene.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja. Ponude se otvaraju prema rednom broju iz Upisnika o zaprimanju ponuda.

## Dopustivost dostave ponuda elektroničkim putem

Nije dopušteno dostavljanje ponude elektroničkim putem.

## Dopustivost varijanti ponuda

Nisu dopuštene varijante ponude.

## Način određivanja cijene ponude

Ponuditelj je dužan upisati cijene (zaokružene na dvije decimale) za svaku stavku troškovnika.

Cijena ponude izražava se za cjelokupan predmet nabave i nije dozvoljeno izraziti cijenu samo za dio predmeta nabave. U cijenu ponude su uračunati svi troškovi i popusti. Ponuditelj mora troškove isporuke opreme (transportni troškovi, osiguranja tijekom transporta, troškovi špedicije i sl.) uključiti u ukupnu cijenu opreme. Naručitelj neće priznati naknadno iskazane troškove isporuke.

Cijena ponude izražava se u eurima, a piše se brojkama.

Jedinična cijena je nepromjenjiva tijekom trajanja ugovora.

Ako ponuditelj nije u sustavu poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

## Kriterij za odabir ponude

Kriterij za odabir ponude je najniža cijena.S obzirom na to da ne može koristiti pravo na pretporez, naručitelj će uspoređivati cijene ponuda s PDV-om.

## Rok valjanosti ponude

Rok valjanosti ponude ne može biti kraći od 30 dana od dana isteka roka za dostavu ponuda.

# OSTALE ODREDBE

* 1. Odredbe koje se odnose na zajednicu gospodarskih subjekata

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem Dodatak Ponudbenom listu, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

U slučaju nuđenja zajedničke ponude, članovi zajednice gospodarskih subjekata obvezni su dokazati da ne postoje osnove za isključenje ponuditelja i uvjeti sposobnosti na način kako je opisano u točkama 3. i 4. ovog Poziva.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

Naručitelj neposredno plaća svakom članu zajednice za onaj dio ugovora koji je on izvršio, ako zajednica ne odredi drugačije.

## Odredbe koje se odnose na podugovaratelje

Ako gospodarski subjekt namjerava dio ugovora o nabavi dati u podugovor jednom ili više podugovaratelja, obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni dio)

2. navesti podatke o podugovarateljima (puni naziv i adresa podugovaratelja, OIB ili nacionalni identifikacijski broj, broj računa).

Ako je gospodarski subjekt dio ugovora dao u podugovor, dostavljeni podaci će biti navedeni u ugovoru.

Sudjelovanje podugovaratelja ne utječe na odgovornost ugovaratelja za izvršenje ugovora.

Ako se dio ugovora daje u podugovor, tada za uslugu/isporuku koju će obaviti podugovatelj naručitelj neposredno plaća podugovaratelju. Odabrani ponuditelj mora svom računu priložiti račune svojih podugovaratelja koje je prethodno potvrdio.

Ugovaratelj može tijekom izvršenja ugovora od javnog naručitelja zahtijevati odobrenje za:

* promjenu podugovaratelja za onaj dio ugovora koji je prethodno dao u podugovor,
* preuzimanje izvršenja dijela ugovora koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora bez poreza na dodanu vrijednost, neovisno o tome je li prethodno dao dio ugovora u podugovor ili ne.

Ako ugovaratelj zatraži od naručitelja promjenu podugovaratelja ili uvođenje jednog ili više novih podugovaratelja, mora naručitelju dostaviti podatke iz ove točke za novog podugovaratelja.

Ako ponuditelj ne dostavi podatke o podugovaratelju smatra se da će cjelokupni predmet nabave izvršiti samostalno.

## Jamstva

### Jamstvo za ozbiljnost ponude

Ponuditelj je obvezan u ponudi dostaviti jamstvo za ozbiljnost ponude u obliku novčanog pologa u iznosu od 600,00 €. Novčani polog potrebno je uplatiti na žiro račun naručitelja HR4423600001800005007, s pozivom na broj HR 68 7307-OIB.

Dokaz o uplaćenom pologu na temelju kojeg se može utvrditi da je transakcija izvršena, ponuditelj dostavlja u svojoj ponudi, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Neizvršenje uplate novčanog pologa, smatrat će se neotklonjivim nedostatkom ponude.

Naručitelj može polagati pravo na iznos jamstva za ozbiljnost ponude u slučaju da ponuditelj odustane od svoje ponude u roku njezine valjanosti, dostavi neistinite podatke ili ne dostavi izvornike ili ovjerene preslike traženih dokumenata, ne prihvati ispravak računske pogreške, ne dostavi jamstvo za uredno ispunjenje ugovora te ako odbije potpisati ugovor.

Neiskorišteno jamstvo naručitelj vraća na žiro račun ponuditelja po završetku postupka jednostavne nabave.

### Jamstvo za uredno ispunjenje ugovora

Odabrani ponuditelj je obvezan prilikom sklapanja ugovora dostaviti jamstvo za uredno ispunjenje ugovora, u obliku zadužnice ili bjanko zadužnice ovjerene kod javnog bilježnika, sukladno propisima o ovrsi u visini od 10% vrijednosti ugovora bez PDV-a, s rokom valjanosti do ispunjenja ugovornih obveza.

Odabrani ponuditelj jamstvo predaje Naručitelju, a ako ne postupi po prethodno navedenom, naručitelj ima pravo raskinuti ugovor i naplatiti jamstvo za ozbiljnost ponude.

Jamstvo za uredno ispunjenje ugovora naplatit će se u slučaju povrede ugovorenih obveza.

Neovisno o sredstvima jamstva koje je naručitelj odredio ovom točkom Poziva ponuditelj može kao jamstvo dati novčani polog u traženom iznosu. U tom slučaju ponuditelj je obvezan novčani polog uplatiti na žiro račun naručitelja HR4423600001800005007, s pozivom na broj 68 7307-OIB.

Ako jamstvo za uredno ispunjenje ugovora ne bude naplaćeno, Naručitelj će ga vratiti odabranom ponuditelju nakon uredne isporuke i dostave jamstva za otklanjanje nedostataka u jamstvenom roku.

### Jamstvo za otklanjanje nedostataka u jamstvenom roku

Odabrani ponuditelj je obvezan prilikom isporuke robe predati jamstvo za otklanjanje nedostataka u jamstvenom roku od 36 mjeseci, u obliku zadužnice ili bjanko zadužnice ovjerene kod javnog bilježnika, sukladno propisima o ovrsi u visini od 10% vrijednosti ugovora bez PDV-a. Naručitelj će jamstvo za otklanjanje nedostataka u jamstvenom roku naplatiti u slučaju neispunjavanja obveze otklanjanja nedostataka u jamstvenom roku.

Neovisno o sredstvima jamstva koje je naručitelj odredio ovom točkom Poziva ponuditelj može kao jamstvo dati novčani polog u traženom iznosu. U tom slučaju ponuditelj je obvezan novčani polog uplatiti na žiro račun naručitelja HR4423600001800005007, s pozivom na broj 68 7307-OIB.

Ako jamstvo za otklanjanje nedostataka ne bude naplaćeno, Naručitelj će ga vratiti odabranom ponuditelju nakon isteka jamstvenog roka.

## Izmjena, dopuna i povlačenje ponude

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. U tom slučaju ponuditelj može istovremeno zahtijevati povrat svoje neotvorene ponude. Ponuda se ne smije mijenjati ili povući nakon isteka roka za dostavu ponuda.

## Datum, vrijeme i mjesto dostave i otvaranja ponuda

Rok za dostavu ponuda je **27. listopada 2025. godine do 10:00 sati.**

Ponude se dostavljaju na adresu: Varaždinska županija, Franjevački trg 7, 42000 Varaždin, a neposredno se mogu predati u županijsku pisarnicu, **27. listopada 2025. godine do 10:00 sati.**

**Otvaranje ponuda nije javno.**

## Izuzetno niska ponuda

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, naručitelj može odbiti takvu ponudu. Prije odbijanja ili prihvaćanja takve ponude naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

Ako tijekom ocjene dostavljenih podataka postoje određene nejasnoće, naručitelj će od ponuditelja zatražiti dodatno objašnjenje. Naručitelj će odbiti ponudu ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova. Naručitelj je obvezan odbiti ponudu ako utvrdi da je ponuda izuzetno niska jer ne udovoljava primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava.

## Pojašnjenje i upotpunjavanje ponude

U postupku pregleda i ocjene ponuda naručitelj može pozvati ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave.

Ako se u postupku pregleda i ocjene ponuda uoči računska pogreška, Naručitelj će istu ispraviti i pozvati ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške ponuditeljima se daje primjereni rok.

## Razlozi za odbijanje ponuda

Na osnovu rezultata pregleda i ocjene ponuda, naručitelj je obvezan odbiti:

* Ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano,
* Ponudu ponuditelja koji nije dokazao svoju sposobnost u skladu s pozivom na dostavu ponuda i odredbama Pravilnika o provedbi postupaka jednostavne nabave,
* Ponudu koja nije cjelovita,
* Ponudu koja je suprotna odredbama poziva na dostavu ponuda,
* Ponudu u kojoj cijena nije iskazana u apsolutnom iznosu,
* Ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* Ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* Ponudu koja ne ispunjava uvjete vezane za svojstva predmeta nabave,
* Ponudu jedne ili više grupa predmeta nabave ako nije bilo dopušteno podnošenje ponude po grupama,
* Ponudu za koju ponuditelj nije pisanim putem prihvatio ispravak računske pogreške,
* Ponude ponuditelja koji je dostavio dvije ili više ponuda u kojima je ponuditelja i/ili član zajednice gospodarskih subjekata,
* Ponudu koja sadrži štetne odredbe,
* Ponudu za koju naručitelj osnovano smatra da nije rezultat tržišnog natjecanja,
* Izuzetno nisku ponudu, ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova.

## Provjera ponuditelja

Nakon rangiranja ponuda prema kriteriju za odabir ponuda, a prije donošenja obavijesti o odabiru, naručitelj **može** od najpovoljnijeg gospodarskog subjekta s kojim namjerava sklopiti ugovor zatražiti dostavu izvornika ili ovjerenih preslika svih onih dokumenata koji su bili traženi, a koja izdaju nadležna tijela. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovno dostaviti.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenta, ali njima gospodarski subjekt mora dokazati da i dalje ispunjava uvjete koje je naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio naručitelj, naručitelj će isključiti takvog ponuditelja odnosno odbiti njegovu ponudu. U tom slučaju naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio, odnosno ponuditelja čiju je ponudu odbio te pozvati novog najpovoljnijeg ponuditelja na dostavu traženog.

## Donošenje obavijesti o odabiru ili poništenju

Na osnovi rezultata pregleda i ocjene ponuda Naručitelj donosi obavijest o odabiru ili poništenju.

O ishodu nadmetanja Naručitelj će donijeti obavijest u pisanom obliku u roku od 15 dana od dana isteka roka za dostavu ponude te će istu dostaviti svim ponuditeljima koji su sudjelovali u predmetnom nadmetanju.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditelju.

## Tajnost dokumentacije gospodarskih subjekata

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju koje su ti podaci tajni.

Gospodarski subjekt ne smije označiti tajnom podatke o jediničnim cijenama, iznosima pojedinih stavki, cijeni ponude te podatke iz ponude u vezi s kriterijima za odabir ekonomski najpovoljnije ponude.

## Rok, način i uvjeti plaćanja

Predujam je isključen, kao i traženje sredstava osiguranja plaćanja. Plaćanje se vrši na temelju ispostavljenog računa nakon izvršene isporuke, u roku od 30 dana na žiro račun odabranog ponuditelja.

Odabrani ponuditelj je od 01. srpnja 2019. godine u obvezi izdavati e-račune, sukladno važećim propisima.

## Ugovor

Odabrani ponuditelj je dužan s Naručiteljem sklopiti ugovor o isporuci robe, u skladu s uvjetima određenima u Pozivu i odabranom ponudom.

## Komunikacija s naručiteljem

Sva komunikacija između naručitelja i gospodarskih subjekata mora biti u pisanom obliku i na hrvatskom jeziku.

**VARAŽDINSKA ŽUPANIJA**

# PRILOG I. Ponudbeni list

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | VARAŽDINSKA ŽUPANIJAFranjevački trg 7, 42000 VaraždinOIB : 15877210917 |
|  | **Zajednica gospodarskih subjekata (zaokružiti)** |  **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem[[1]](#footnote-1): |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB  |  |
|  | Broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
| 3. | Predmet nabave | **Osobna računala** |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv podugovaratelja |  |
|  | Adresa podugovaratelja |  |
|  | OIB  |  |
|  | IBAN |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Podatak o dijelu ugovora koji se daje u podugovor (opis, vrijednosni / postotni dio) |  |
| 5. | Cijena ponude bez poreza na dodanu vrijednost - brojkama |  |
| 6. | Iznos poreza na dodanu vrijednost – brojkama[[2]](#footnote-2) |  |
| 7. | Cijena ponude s porezom na dodanu vrijednost - brojkama |  |
| 8. | Rok valjanosti ponude |  |
| 9. | Rok plaćanja |  |
| 10. | Broj i datum ponude |  |

**Obavezno ispuniti sve stavke**

**Uz ponudbeni list dostavljamo popis svih sastavnih dijelova i priloga ponude (Sadržaj ponude) uvezanih slijedećim redoslijedom:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

## Dodatak Ponudbenom listu

**PODACI O ČLANOVIMA ZAJEDNICE GOSPODARSKIH SUBJEKATA**

(priložiti samo u slučaju zajednice gospodarskih subjekata[[3]](#footnote-3))

Naziv člana zajednice ovlaštenog za komunikaciju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB[[4]](#footnote-4): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član zajednice je u sustavu PDV-a: DA / NE

Kontakt podaci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dio predmeta koji će izvršavati:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Količinski / vrijednosni / postotni dio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Za člana zajednice gospodarskih subjekata:

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)

2)

Naziv člana zajednice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB[[5]](#footnote-5): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član zajednice je u sustavu PDV-a: DA / NE

Kontakt podaci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dio predmeta koji će izvršavati:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Količinski / vrijednosni / postotni dio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Za člana zajednice gospodarskih subjekata:

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)

# PRILOG II. Ogledni primjerak Izjave o nekažnjavanju

**I Z J A V A O N E K A Ž NJ A V A NJ U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (adresa stanovanja)

kao član upravnog, upravljačkog ili nadzornog tijela imam ovlasti zastupanja, donošenja odluka ili nadzora gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod materijalnom i kaznenom odgovornošću izjavljujem za sebe, navedeni gospodarski subjekt te u ime i za račun svih osoba koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora navedenog gospodarskog subjekta, da nismo pravomoćnom presudom osuđeni za jedno ili više sljedećih kaznenih djela:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

**–** članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2025. godine.

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)

# PRILOG III. Troškovnik

**TROŠKOVNIK ZA NABAVU OSOBNIH RAČUNALA**

|  |  |  |  |  |  |
| --- | --- | --- | --- | --- | --- |
| **R.****br.** | **Vrsta usluge** | **Jed.****mjera** | **Količina** | **Cijena****(bez PDV-a)** | **Ukupna cijena****(bez PDV-a)** |
| 1 | 2 | 3 | 4 | 5 | 6 = (4 x 5) |
| 1. | **All-in-One računalo prema tehničkim specifikacijama****Ponuđeni model i proizvođač: \_\_\_\_\_\_\_\_\_\_\_\_\_\_\_\_\_\_\_\_\_\_\_\_** | komad | 15 |  |  |
| **Cijena ponude bez PDV-a:** |  EUR  |
| **PDV:** |  EUR  |
| **Cijena ponude s PDV-om:** |  EUR  |

U \_\_\_\_\_\_\_\_\_\_\_\_,\_\_\_\_\_\_ 2025. godine

**Ponuditelj:**

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

#

# PRILOG IV. Tehnička specifikacija

**TEHNIČKA SPECIFIKACIJA**

Minimalne tehničke specifikacije tražene robe nalaze se u nastavku. Potrebno je ponuditi robu koja u svemu odgovara propisanim minimalnim tehničkim karakteristikama. U slučaju da se u pojedinim stavkama traži ili navodi marka, patent, tip ili određeno podrijetlo, ponuditelj može ponuditi jednakovrijedno traženom ili navedenom. U tom slučaju ponuditelj je dužan u ponudi priložiti dokaz, a koji može biti u obliku tehničke dokumentacije jednakovrijednog proizvoda.

U koloni Ponuđena roba potrebno je upisati naziv i model ponuđene robe te karakteristike opreme koja se nudi, a koja mora zadovoljavati najmanje dolje navedene minimalne zahtjeve. Ponuda koja u predmetnoj koloni ne bude sadržavala specifikacije ponuđene robe ocijenit će se kao nepravilna.

|  |  |
| --- | --- |
| **Minimalni zahtjevi** | **Ponuđena roba** |
| **Vrsta uređaja** | **Računalo ugrađeno u monitor** | **Naziv proizvođača i model:** |
| CPU | Intel® Core™ Ultra 5 225 Processor ili jednakovrijedan |  |
| Radna memorija | 16 GB DDR5-5600MT/s (SODIMM) |  |
| Pohrana podataka | 512 GB SSD M.2 2280 PCIe Gen4 TLC Opal |  |
| Priključci | Stražnji: 1x USB 3.2 tip C (podrška za prijenos podataka i punjenje), 3x USB 3.2 Gen 1, 1x HDMI 2.1, 1x DisplayPort 1.4, 1x RJ-45 Bočni: 1x mikrofon (3,5mm), 1x Thunderbolt™ 4, 4x USB 3.2 Gen 2 |  |
| Grafička kartica | Integrirana UHD grafička kartica, podrška za ugradnju diskretne grafike |  |
| Komunikacija | Integrirani ethernet |  |
| Tipkovnica | Standardna HR USB tipkovnica, crne boje, od istog proizvođača kao i računalo |  |
| Miš | Optički USB miš sa scroll kotačićem, od istog proizvođača kao i računalo |  |
| Kućište | Postolje računala sa mogućnošću zakretanja opcije od ukupno 75 stupnjeva /tilt) i min 165 mm mogućnost podizanja ( lift) UltraFlex Stand with Focus Sound |  |
| Zaslon | Dijagonala 27” QHD(2560x1440), kamera 5.0-megapixel sa fizičkim poklopcem i kutem gledanja od 20 stupnjeva u svaku stranu |  |
| Napajanje | Min 180W sa min 90% iskoristivosti |  |
| Sigurnost i upravljanje | Integrirani sigurnosni čip po TCG standardu 1.2, individualno blokiranje svih USB portova preko BIOS-a (dopušta korištenje tipkovnice i miša, dok su blokirani eksterni uređaji za pohranu), utor za Kensington lock, TPM 2.0, elektronski prekidač za signalizaciju neovlaštenog otvaranja kućišta (C2 switch) |  |
| Jamstveni rok | Jamstvo proizvođača 36 mjeseci na lokaciji korisnika |  |

U \_\_\_\_\_\_\_\_\_\_, \_\_\_\_\_\_ 2025. godine

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

# PRILOG V. Izjava o prihvaćanju uvjeta za otklanjanje kvarova

**IZJAVA O PRIHVAĆANJU UVJETA ZA OTKLANJANJE KVAROVA**

Ponuditelj se obvezuje da će otkloniti kvarove na lokacijama Naručitelja na svoj isporučenoj opremi u definiranom jamstvenom roku, a sukladno Tehničkoj specifikaciji predmeta nabave.

Unutar jamstvenog roka Naručitelj ima pravo prijaviti kvar i smetnje na opremi radnim danom u uredovno vrijeme kroz cijelo razdoblje trajanja jamstvenoga roka telefonom, elektroničkom poštom, na Internet stranicama Ponuditelja usluga ili na drugi dogovoreni način.

Jamstveni rok obuhvaća sljedeće:

- otklanjanje svih nedostataka i kvarova na isporučenoj robi za vrijeme jamstvenog roka na mjestu isporuke o trošku ponuditelja. Računala koja nije moguće popraviti na mjestu isporuke odabrani ponuditelj će o svome trošku odvesti u servis i popravljeno vratiti iz servisa. Rok za otklanjanje nedostataka i kvarova iznosi maksimalno 3 (tri) dana od dana prijave nedostatka ili kvara;

- osiguranje zamjenske robe istih ili boljih tehničkih specifikacija za vrijeme otklanjanja nedostatka ili kvara ako se kvar ili nedostatak ne može otkloniti u roku od 3 (tri) dana,

- zamjena robe kojoj nije otklonjen kvar ili nedostatak, ako u roku od 30 dana ne otkloni nastali kvar ili nedostatak, novom robom istih ili boljih tehničkih specifikacija;

Jamstvo ne pokriva troškove koji nastaju uslijed oštećenja i kvarova prouzročenih nesavjesnim i nestručnim rukovanjem Naručitelja.

Za prijavu kvarova na ponuđenoj opremi, pružanju obavijesti o rješavanju problema i ostalih informacija koristit će se sljedeći kontakti:

**Kontakt osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E-pošta / web: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

U \_\_\_\_\_\_\_\_\_\_\_, \_\_\_\_\_ 2025. godine

 M.P. Potpis ovlaštene osobe ponuditelja

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime)

1. Ako se radi o zajednici gospodarskih subjekata ispuniti Dodatak Ponudbenom listu [↑](#footnote-ref-1)
2. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno [↑](#footnote-ref-2)
3. Ponudi se može priložiti više obrazaca, ovisno o broju članova zajednice gospodarskih subjekata [↑](#footnote-ref-3)
4. Ili nacionalni identifikacijski broj prema zemlji sjedišta ponuditelja [↑](#footnote-ref-4)
5. Ili nacionalni identifikacijski broj prema zemlji sjedišta ponuditelja [↑](#footnote-ref-5)